AMETEK 1700W Tangential Ducted Vacuum Motor #119678-00 – AstroVac Ducted Vacuum Warehouse
1700 Watt 2-Stage Ametek Lamb Electric Air Watt Series Tangential Motor #119678-00.
AstroVac: CL1700L, DL1700B
Electron: EVS 2707
Storm: Typhoon 1700
Valet: VBS (later model)
Base height: 59mm By die tandedokter - 'n Toneelstuk van Melt J Brink (1842-1925)
'n Verwerking deur Rina Loader
Die volledige drama is waarskynlik te kry by NALN (Nasionale Afrikaanse letterkundige museum en navorsingsentrum)
´n Figuur uit die Eerste Afrikaanse Taalbeweging
Leentjie en Teuns in die tandedokter se spreekkamer.
(steun geweldig en hou haar wang vas, verkeer duidelik in groot pyn) Teuns, as die tandeman ons roep, moet jy tog maar praat – my tand is heeltemal te seer!
Toemaar, Leentjie. Ek het nog oorle ma se medisynetrommeltjie en die testament vir ingeval saamgebring.
Goede morgen ... wat kan ik voor u doen?
Is u die dokter wat tande uittrek?
Zeker. Gaat maar daar op die stoel zitten. Wijs mij welke tand u zeer doet!
(steun) Ag toggie, Teuns! Voor ek myself op daardie stoel begewe moet jy eers vir my ´n paar druppels oliekolonie op my sakdoek gooi ... jy weet ... vir die naarheid en die floute ...
Kom, mevroutje! Kom doe nu af die hoed en zo maar ook de doek om je kakebeen en kom nu achterover hier op de stoel liggen. Niet bang zijn. Dis gouw klaar.
(gryp haar hart vas) Teuns, gou! Vyftien druppels witdulsies vir my hart!
Goed, my lam!
Teuns! Jy het twee druppels gemis! Nou's daar weer drie te veel!
As jy minder praat sal ek kan tel hoeveel vervlakste druppels in die glas val. Ek sal nou net 'n bietjie meer water bygooi! Hier, sluk!
Dankie, tog! Nou voel ek klaar beter!
Mevroutje, wijs me even uit welke tand het is.
Dis hier aan die linkerkant, derde van agter. Daar's 'n verskriklike gat in. Elke keer as ek 'n lemoetjie eet, glip daar ´n lemoenpit in en nou die dag het die hoender se wensbeentjie daarin vasgesit en asof dit nie genoeg was nie het daar anderdag 'n stuk skaapstertbeentjie ingeglip. Ek het al my haarnaalde krom gebuig om dit uit te grou, maar tevergeefs. En soos die duiwel dit wil hê, het ek dit dié nag ingesluk met die verskriklikste gevolge vir my ingewande. Sien jy iets, dokter?
Ja, die tand moet eruit. Maar zit toch nou even op het stoel, en maak uw mond goed open zodat ik die tand met dit instrumentje kan pak.
Dokter, wil jy dié vreeslike ding in my mond steek?
Hou toch moed, mevroutje. Dis werkelijk niet zo erg!
Dokter, as jy so benoud soos ek hier sit, dan sweet jy verseker dwarsdeur jou broekspype. Teuns, nou´t ek twintig druppels versterkdruppels nodig en gou ook! Weet, dokter, versterkdruppels is te wonderlik vir woorde. Ek het eenmaal 'n vraatjie aan my voorvinger gehad en dit was net versterkdruppels wat my aan die lewe gehou het. (neem die medisyne by Teuns) Dankie, mens. Dis net betyds. Teuns, is ons testament reg?
Ja, vrou. Wil jy hê ek moet nog iets by noteer?
Nee, man! Kyk net of ek op elke bladsy geteken het anders smyt die hof nog die ding uit en hoe dink jy moet ek van daar anderkant af nou eers weer als kom oorteken, hê? Ek wil gerus sterwe. Jy weet wat het tant Susara se onrustige gees als aangevang nadat ou Jors haar verkul het met Miemie Swaerwater, nê! Hulle moes naderhand selfs die dominee ...
U moet zich niet zo gaan ontstellen, zit maar gerust stil en doet uw mond open.
Hemeltjie, help! Ek is in 'n vreeslike nood! Teuns, jy moet sing!
Goed, my lam. (sing) Uit dieptes gans verlore, van redding ver vandaan ...
Houd je mond maar, Meneer! Hier is niks verloren. Zeg jij liever je vrouw moet stil zitten.
Ag, vroutjie, sit tog nou stil. Dis vir jou eie beswil!
Vir my eie beswil? Jy bedoel vir jóú beswil! Want dan hoef jy nie meer in die nag op te staan om warm water te maak of kamfer op wattetjies te gooi of ...
(ongeduldig) Als u de tand wil laten trekken, zit dan alsjeblief stil, maak uw mond open en steekt uw tong vooruit!
Dis regtig nie maklik om te sê wat my op die hart lê met 'n tong wat op my bors sleep nie. En hoe dink jy moet ek skree as jy die tand eers met daardie tang van jou beetgepak het?
Nou, als u zo bang is voor pijn, kan ik met deze pyp aan de gastoestel maken dat u niks zult voelen. Nieuwe uitvinding uit Europa. U houdt dit net voor uw mond, en haalt uw asem vinnig op, en binne een minuut voelt je geen pijn als ik de tand trekt.
Die ding stink! Sies! Maar wat verwag ... mens ... anders ... (bewusteloos)
Dokter! Nou't jy my vrou kapot! Hiervoor sal opgehang word!
(pluk die tand uit) Zo, ja! Uit is het verdraaid ding!
(word wakker) Teuns! Ai, toggie! Kyk hoe bloei my mond! Waar's my tand?
Daar neffens u op het tafelje. Hier spoel uw mond uit.
(kyk in die spieël) Maar, Dokter! Daar sit die tand met die gat dan nog ewe grand vir my en smile! Jy't so waar as donderweer die verkeerde tand uitgepluk!
Dis nauw ongelukkig! Moet m'n ogen zijn, Mevrouw. Sien, ek heb mijn bril per abuis verknoeid ...
Kan julle mans niks reg doen as 'n vrou net 'n oomblik haar oë sluit nie! Waar het jy jou job geleer? Kom, Teuns, ons het werk! Los die testament, man – ons het dit nie nou nodig nie. Nou het ons ´n Court of Law nodig ... 'n lasbrief ... 'n sipier ... wag, maar mannetjie ... as ek met jou klaar is sal jy wens ek het nie één tand in my mond gehad nie!